CELEX: 32020R0205
Language: da
Date: 2020-02-14 00:00:00
Title: Kommissionens forordning (EU) 2020/205 af 14. februar 2020 om ændring af forordning (EF) nr. 2073/2005 for så vidt angår Salmonella i krybdyrkød (EØS-relevant tekst)

17.2.2020   
               
               
                  DA
               
               
                  Den Europæiske Unions Tidende
               
               
                  L 43/63
               
            
         KOMMISSIONENS FORORDNING (EU) 2020/205
         af 14. februar 2020
         om ændring af forordning (EF) nr. 2073/2005 for så vidt angår Salmonella i krybdyrkød
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (1), særlig artikel 4, stk. 4, og
         ud fra følgende betragtninger:
         
                     (1)
                  
                  
                     Ved Kommissionens forordning (EF) nr. 2073/2005 (2) er der fastsat mikrobiologiske kriterier for visse mikroorganismer og gennemførelsesbestemmelser, som fødevarevirksomhedslederne skal opfylde i overensstemmelse med de almindelige og særlige hygiejnebestemmelser, der er omhandlet i artikel 4 i forordning (EF) nr. 852/2004.
                  
               
                     (2)
                  
                  
                     Der fastsættes ved forordning (EF) nr. 2073/2005 blandt andet fødevaresikkerhedskriterier, der definerer, hvornår et produkt eller et parti fødevarer kan accepteres, og som gælder for produkter, der er markedsført. Nævnte forordning omfatter imidlertid ikke fødevaresikkerhedskriterier for krybdyrkød.
                  
               
                     (3)
                  
                  
                     Det fremgår af rapporten »European Union summary report on trends and sources of zoonoses, zoonotic agents and food-borne outbreaks in 2016« (3) som blev offentliggjort af Den Europæiske Fødevaresikkerhedsautoritet (EFSA) og Det Europæiske Center for Forebyggelse af og Kontrol med Sygdomme (ECDC), at salmonellose hos mennesker, med ca. 95 000 indberettede tilfælde om året, er den næstmest anmeldte humane fødevarebårne sygdom i Unionen.
                  
               
                     (4)
                  
                  
                     I 2007 vedtog EFSA en videnskabelig udtalelse om de folkesundhedsmæssige risici ved menneskers indtagelse af krybdyrkød (4), ifølge hvilken krybdyr er velkendte reservoirer for Salmonella-arter. I den videnskabelige udtalelse gennemgås driftsmetoder i landbruget og konstateres en høj rate hos levende krokodiller, der bærer bakterien i tarmen, som afspejles i en lige så høj kontamineringsgrad i frisk og frosset kød heraf. Der konkluderes i den videnskabelige udtalelse, at Salmonella anses for at være den mest relevante fare i forbindelse med bakterier, der kan forekomme i krybdyrkød, og den udgør en betydelig risiko for folkesundheden.
                  
               
                     (5)
                  
                  
                     Produktionen af krybdyrkød i Unionen er begrænset, men ifølge data fra Eurostats referencedatabase for detaljerede statistikker over international handel med varer (Comext) (5) har importen fra tredjelande af kød og spiselige slagtebiprodukter af krybdyr, fersk, kølet eller frosset, vist en opadgående tendens i de seneste ti år med en stigning på over 50 % i den mængde, der blev importeret i perioden 2007-2017, samt en gennemsnitlig årlig import i Unionen på næsten 100 ton.
                  
               
                     (6)
                  
                  
                     I betragtning af den potentielle betydelige sundhedsrisiko ved den mulige tilstedeværelse af Salmonella i krybdyrkød bør der i forordning (EF) nr. 2073/2005 fastsættes et fødevaresikkerhedskriterium for krybdyrkød. Dette fødevaresikkerhedskriterium bør forpligte fødevarevirksomhedsledere til at træffe foranstaltninger på tidligere stadier af produktionen af krybdyrkød, og dermed bidrage til at mindske forekomsten af alle serotyper af Salmonella af betydning for folkesundheden.
                  
               
                     (7)
                  
                  
                     Den internationale standard EN/ISO 6579-1 er den horisontale metode til påvisning af Salmonella i fødevarer og foderstoffer. Det fastsættes i bilag I til forordning (EF) nr. 2073/2005, at denne standard skal anvendes som referenceanalysemetode for fødevaresikkerhedskriterier for Salmonella. Standarden skal derfor fastsættes som referenceanalysemetoden for at verificere overholdelsen af fødevaresikkerhedskriteriet for Salmonella i krybdyrkød.
                  
               
                     (8)
                  
                  
                     Forordning (EF) nr. 2073/2005 bør derfor ændres.
                  
               
                     (9)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            I forordning (EF) nr. 2073/2005 foretages følgende ændringer:
            
                        1)
                     
                     
                        I artikel 2 tilføjes som litra q):
                        
                                    »q)
                                 
                                 
                                    »krybdyrkød«: krybdyrkød som defineret i artikel 2, nr. 16), i Kommissionens delegerede forordning (EU) 2019/625 (*1).
                                 
                              
                           (*1)  Kommissionens delegerede forordning (EU) 2019/625 af 4. marts 2019 om supplerende regler til Europa-Parlamentets og Rådets forordning (EU) 2017/625 for så vidt angår krav vedrørende indførsel til Unionen af sendinger af visse dyr og varer til konsum (EUT L 131 af 17.5.2019, s. 18)«."
                        
                     
                  
                        2)
                     
                     
                        Bilag I ændres som angivet i bilaget til nærværende forordning.
                     
                  
         
            Artikel 2
         
         
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. februar 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 139 af 30.4.2004, s. 1.
         
            (2)  Kommissionens forordning (EF) nr. 2073/2005 af 15. november 2005 om mikrobiologiske kriterier for fødevarer (EUT L 338 af 22.12.2005, s. 1).
         
            (3)  EFSA Journal (2017);15(12):5077.
         
            (4)  EFSA Journal (2007) 578, s. 1-55.
         
            (5)  Koder i den kombinerede nomenklatur (KN-koder) 0208 50 00 og 0210 93 00, som defineret i Kommissionens gennemførelsesforordning (EU) 2017/1925 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 282 af 31.10.2017, s. 1).
      
      
         
            BILAG
            I bilag I til forordning (EF) nr. 2073/2005 foretages følgende ændringer:
            
                        1)
                     
                     
                        I kapitel 1 indsættes følgende som række 1.30:
                        
                                    Fødevarekategori
                                 
                                 
                                    Mikroorganismer/toksiner og metabolitter heraf
                                 
                                 
                                    Prøvetagningsplan
                                 
                                 
                                    Grænseværdier
                                 
                                 
                                    Referenceanalysemetode
                                 
                                 
                                    Led, hvor kriteriet anvendes
                                 
                              
                                    n
                                 
                                 
                                    c
                                 
                                 
                                    m
                                 
                                 
                                    M
                                 
                              
                                    »1.30 Krybdyrkød
                                 
                                 
                                    
                                       Salmonella
                                    
                                 
                                 
                                    5
                                 
                                 
                                    0
                                 
                                 
                                    Ikke påvist i 25 g
                                 
                                 
                                    EN ISO 6579-1
                                 
                                 
                                    Markedsførte produkter i deres holdbarhedsperiode«
                                 
                              
                  
                        2)
                     
                     
                        I kapitel 1 affattes fodnote 2 således:
                        
                                    »(2)
                                 
                                 
                                    For punkt 1.1-1.24, 1.27a og 1.28-1.30 m = M.«